U-I-231/06
Natisni
Opravilna št.:
U-I-231/06
Datum odločitve:
22. 6. 2006
ECLI:
ECLI:SI:USRS:2006:U.I.231.06
Akt:
Zakon o dohodnini (Uradni list RS, št. 54/04, 56/04 – popr., 62/04 – popr.,  63/04 – popr., 80/04, 139/04, 17/05 – ur. p. b., 53/05, 70/05 – ur. p. b., 115/05, 21/06 – ur. p. b., 47/06 in 59/06 – ur. p. b.) (ZDoh), 3. odst. 109. čl.
Izrek:
Postopek za preizkus pobude za začetek postopka za oceno ustavnosti tretjega odstavka 109. člena Zakona o dohodnini (Uradni list RS, št. 54/04, 56/04 – popr., 62/04 – popr.,  63/04 – popr., 80/04, 139/04, 17/05 – ur. p. b., 53/05, 70/05 – ur. p. b., 115/05, 21/06 – ur. p. b., 47/06 in 59/06 – ur. p. b.) se ustavi.
Evidenčni stavek:
Ustavno sodišče ustavi postopek, če pobudnik v postavljenem roku kljub opozorilu na posledice ne posreduje pojasnil, potrebnih za nadaljevanje postopka.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ljudmila Mihelič, Ribnica
Datum vloge:
28. 3. 2006
Vrsta odločitve:
sklep
Vrsta rešitve:
ustavitev
Dokument:
US26240
Dokument v PDF obliki:
U-I-231-06.pdf
99 KB
Prenesite datoteko
U-I-231/06-7
22. 6. 2006
SKLEP
Ustavno sodišče je v postopku za preizkus pobude Ljudmile Mihelič iz Ribnice na seji dne 22. junija 2006
sklenilo:
Postopek za preizkus pobude za začetek postopka za oceno ustavnosti tretjega odstavka 109. člena Zakona o dohodnini (Uradni list RS, št. 54/04, 56/04 – popr., 62/04 – popr.,  63/04 – popr., 80/04, 139/04, 17/05 – ur. p. b., 53/05, 70/05 – ur. p. b., 115/05, 21/06 – ur. p. b., 47/06 in 59/06 – ur. p. b.) se ustavi.
Obrazložitev
1. Pobudnica izpodbija tretji odstavek 109. člena Zakona o dohodnini (ZDoh-1). Ker naj bi onemogočal uveljavljanje posebne dohodninske olajšave za otroke, ki prejemajo družinsko pokojnino, zatrjuje neskladje z načelom enakosti iz 14. člena Ustave.
2. Ministrstvo za finance je pojasnilo, da se lahko posebna olajšava uveljavlja tudi za tiste vzdrževane otroke, ki prejemajo družinsko pokojnino. Hkrati je še pojasnilo, da se olajšava lahko uveljavlja najpozneje v roku za pritožbo na odločbo o odmeri dohodnine.
3. Ustavno sodišče je pobudnico seznanilo s pojasnilom Ministrstva za finance in jo pozvalo, naj sporoči, ali še vztraja pri pobudi. Če vztraja, naj pojasni, kako bi se zaradi morebitne ugotovitve neustavnosti izboljšal njen položaj. Hkrati jo je še opozorilo na posledice, če v danem roku ne bo dala zahtevanih pojasnil. Pobudnica na poziv Ustavnega sodišča ni odgovorila. Zato je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj